OpenLLM-France/wikimedia huggingface dataset:
# Madian

Madian (hebreu: מִדְיָן, Midian‎; àrab: مدين, Madyan; grec antic: Μαδιάμ, Madiam) és una regió geogràfica esmentada a la Bíblia i a l'Alcorà. Els estudiosos consideren generalment que se situaria al «nord-oest de la Península Aràbiga, a la costa est del Golf d'Aqaba, al Mar Roig», i se l'ha associat durant molt de temps amb la regió de Modiana esmentada per Ptolemeu. Hadad l'Edomita declara específicament haver creuat Madian i Paran tot fugint d'Edom cap a Egipte. Malgrat això, alguns estudiosos han afirmat que Madian no era una zona geogràfica, sinó una lliga de tribus.

## Madyan Xuayb

Madyan Xuayb fou una antiga població, avui al nord-oest del país de l'Aràbia Saudita, propera a la costa del golf d'Aqaba. El seu nom derivaria dels madianites esmentats a l'Antic Testament i per Flavi Josep, però probablement no estava als territoris originaris de la tribu sinó que fou un establiment posterior. L'Antic Testament no esmenta cap ciutat però Flavi Josep anomena la ciutat de Madiana que també anomenen Eusebi i Claudi Ptolemeu; aquest darrer l'esmenta com Modiana o Modouna i diu que era a la costa i més a l'interior hi havia Madiama.
S'esmenta a l'època de Mahoma una sola vegada amb el nom de Madyan, a la que el Profeta va enviar una expedició manada per Zayd ibn Hàritha. El poeta Kuthayyir parla de monjos a Madyan i l'esmenta en el relat del viatge de Muhammad ibn al-Hanafiyya a Ayla. Yaqut al-Hamawí diu que al seu temps Madyan era residència d'un príncep omeia, Abd al-Wahid ibn Sulayman. Diversos geògrafs l'esmenten com una vila propera a la costa a 6 dies de Tabuk i estació de pelegrins des d'Ayla a Medina, sent dependència d'aquesta darrera ciutat. Durant l'edat mitjana fou part de la ruta entre Síria i la Meca. Al segle ix Yakubi diu que el districte era ric en rierols i estava ple de jardins i palmerars tenint una població barrejada. Al-Istakhrí la fa més gran que Tabuk i diu que hi havia la font on Moisès va fer veure els ramats de Shuayb, que al seu temps estava tapada per una casa. Des del segle X va començar a decaure i al segle xii era un llogaret.
Al segle xix fou visitada per diversos viatgers occidentals; al segle xx fou descrita amb precisió per Musil i Philby. Les seves restes no foren excavades fins al darrer quart del segle xx. La vila medieval estava segurament al curs del uadi Abyad o uadi Afal. El jaciment arqueològic de Maghair Shuayb (Les Coves de Shuayb) està situat a 25 km al nord-est de Makna (citada per Ptolemeu) al litoral del golf d'Aqaba, i forma una notable necròpolis de tombes nabatees, però pitjor conservades que les de Petra. A la part oriental del uadi hi ha també considerables ruïnes on hauria estat la ciutat musulmana, en els llocs anomenats al-Maliha i al-Malkata. Els musulmans creuen que Shuayb era el sogre de Moisès.

## Referències

* ↑ Wohaibi, Abdullah. The Northern Hijaz in the writings of the Arab geographers, 800-1150 (en anglès). al-Risalah, 1973, p. 145.

## Bibliografia

* S. J. Philby, The land of Midian, Londres 1957
# Taylorsville (Indiana)

Taylorsville és una concentració de població designada pel cens dels Estats Units a l'estat d'Indiana. Segons el cens del 2000 tenia 936 habitants.

## Demografia

Segons el cens del 2000, Taylorsville tenia 936 habitants, 356 habitatges, i 280 famílies. La densitat de població era de 344,2 habitants/km².
Dels 356 habitatges en un 33,1% hi vivien nens de menys de 18 anys, en un 65,2% hi vivien parelles casades, en un 10,1% dones solteres, i en un 21,3% no eren unitats familiars. En el 19,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3.
Per edats la població es repartia de la següent manera: un 25,3% tenia menys de 18 anys, un 9,6% entre 18 i 24, un 27,1% entre 25 i 44, un 26,8% de 45 a 60 i un 11,1% 65 anys o més.
L'edat mediana era de 37 anys. Per cada 100 dones de 18 o més anys hi havia 96,9 homes.
La renda mediana per habitatge era de 36.923 $ i la renda mediana per família de 45.000 $. Els homes tenien una renda mediana de 38.207 $ mentre que les dones 21.467 $. La renda per capita de la població era de 15.566 $. Entorn del 7,2% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taylorsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Taylorsville». American Fact Finder. Oficina del Cens dels Estats Units, 12-01-2010.
# Salvaterra de Magos

Salvaterra de Magos és un municipi portuguès, situat al districte de Santarém, a la regió d'Alentejo i a la subregió de Lezíria do Tejo. L'any 2004 tenia 20.908 habitants. Limita al nord amb Almeirim, a l'est i sud amb Coruche, al sud-oest amb Benavente i al nord-oest amb Azambuja i Cartaxo.

## Població

Població del concelho de Salvaterra de Magos (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 1875 | 3436 | 7047 | 11498 | 16966 | 18962 | 18979 | 20161 | 20908 |

## Freguesies

* Foros de Salvaterra
* Glória do Ribatejo
* Granho
* Marinhais
* Muge
* Salvaterra de Magos
# Town 'n' Country

Town 'n' Country és una concentració de població designada pel cens dels Estats Units a l'estat de Florida. Segons el cens del 2000 tenia 72.523 habitants.

## Demografia

Segons el cens del 2000, Town 'n' Country tenia 72.523 habitants, 28.870 habitatges, i 18.707 famílies. La densitat de població era de 1.183 habitants/km².
Dels 28.870 habitatges en un 30,6% hi vivien nens de menys de 18 anys, en un 48% hi vivien parelles casades, en un 12,4% dones solteres, i en un 35,2% no eren unitats familiars. En el 26,4% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,06.
Per edats la població es repartia de la següent manera: un 24% tenia menys de 18 anys, un 8,7% entre 18 i 24, un 34,7% entre 25 i 44, un 22,5% de 45 a 60 i un 10,2% 65 anys o més.
L'edat mediana era de 35 anys. Per cada 100 dones de 18 o més anys hi havia 91,9 homes.
La renda mediana per habitatge era de 42.415 $ i la renda mediana per família de 49.054 $. Els homes tenien una renda mediana de 32.489 $ mentre que les dones 26.946 $. La renda per capita de la població era de 21.346 $. Entorn del 6,2% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Town 'n' Country». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Town 'n' Country». American Fact Finder. Oficina del Cens dels Estats Units, 12-01-2010.
# Energia de les onades

L'energia de les ones s'origina en darrer terme per l'acumulació i concentració de l'energia solar, ja que els vents que produeixen l'onada són causats per diferències de pressió per la radiació solar.
Les onades de més amplitud contenen més quantitat d'energia.
Les diferències en la intensitat del vent i, per tant, l'energia potencial continguda en les onades, junt amb altres factors geogràfics o econòmics, fa que certes localitzacions (Mar del Nord a Europa, per exemple) siguin les més adequades per aprofitar aquest tipus d'energia.
A banda d'Europa occidental també l'Índia, Japó i Estats Units compten amb centrals d'aquesta mena.
Es tracta d'una energia objecte de molta recerca científica i tècnica i no contaminant, el principal inconvenient de la qual és que només és factible en determinats indrets i que pot ocasionar un fort impacte visual en les costes.
Les instal·lacions per aprofitar aquest tipus d'energia es poden construir a la línia de la costa, prop de la costa en aigües somes, o al mar quan aquest fa més de 40 metres de fondària.

## Formació de les onades i el vent

Les onades són ocasionades pel vent que agrana la superfície de l'aigua. Constitueixen el principal factor erosiu, ja que impacten en el litoral modificant-lo. La mida de les onades depèn de la velocitat i duració del vent i de la distància fins a la costa. A) El vent causa que les particules de l'aigua es moguin en cercles, que disminueixen de mida a l'augmentar la profundidat. B) Quan la profundidat de l'aigua és inferior a la mitja de la longitud de l'onada, aquestes s'eleven, s'encrespen i la longitud de les onades s'acurten. C) El moviment de l'aigua se fa el·líptic, fins que l'onada cau sobre la costa.
Les onades es fan en aigües poc profundes. A altamar només es fan crestes i valls ocasionades pel vent.

## Principals mecanismes utilitzats

* Columna d'aigua oscil·lant (OWC) que per l'acció de les onades emet aire a pressió sobre una turbina accionada per aire. Es tracta d'un dels dissenys més utilitzats a tot el món.
* Canal convergent (TAPCHAN) compren un canal que progressivament es fa més estret i amplifica l'alçada de la cresta de l'onada i aixeca l'aigua a un dipòsit d'on va a una turbina convencional. Aquest sistema només es pot instal·lar en llocs amb marees suaus.
* Pèndol, és una comporta pendular que en moure's per l'onada dona energia a una bomba hidràulica i un generador. N'hi ha pocs d'instal·lats
* Altres sistemes en aigües profundes utilitzen mecanismes basats en l'acció de les onades sobre bombes hidràuliques.

## Enllaços externs

* Energies del mar a Institut Català d'Energia
* APROFITAR L'ENERGIA DE LES ONADES a ARA
# Xenomystax bidentatus

Xenomystax bidentatus és una espècie de peix pertanyent a la família dels còngrids.

## Hàbitat

És un peix marí, demersal i de clima tropical que viu entre 494 i 604 m de fondària.

## Distribució geogràfica

Es troba a l'Atlàntic occidental central: la costa septentrional de Sud-amèrica.

## Observacions

És inofensiu per als humans.

## Referències

* ↑ Gilbert, C. H., 1891. Descriptions of apodal fishes from the tropical Pacific. A: Scientific results of explorations by the U. S. Fish Commission steamer Albatross. Proceedings of the United States National Museum v. 14 (núm. 856): 347-352.
* ↑ uBio (anglès)
* ↑ Reid, E. D., 1940. A new genus and species of eel from the Puerto Rican deep. Reports on the collections obtained by the first Johnson-Smithsonian deep-sea expedition to the Puerto Rican deep. Smithson. Misc. Collect. v. 91 (núm. 31): 1-5.
* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aguas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.
* ↑ Ramjohn, D.D. 1999. Checklist of coastal and marine fishes of Trinidad and Tobago. Marine Fishery Analysis Unit, Fisheries Division, Ministry of Agriculture, Land and Marine Resources, Trinitat i Tobago. Fisheries Information Series 8, 151 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Decatur (Indiana)

Decatur és una població dels Estats Units a l'estat d'Indiana. Segons el cens del 2000 tenia 9.528 habitants.

## Demografia

Segons el cens del 2000, Decatur tenia 9.528 habitants, 3.960 habitatges, i 2.570 famílies. La densitat de població era de 747,7 habitants per km².
Dels 3.960 habitatges en un 32,4% hi vivien nens de menys de 18 anys, en un 48,5% hi vivien parelles casades, en un 12,2% dones solteres, i en un 35,1% no eren unitats familiars. En el 31,4% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3.
Per edats la població es repartia de la següent manera: un 26,4% tenia menys de 18 anys, un 9,8% entre 18 i 24, un 28,7% entre 25 i 44, un 20,5% de 45 a 60 i un 14,6% 65 anys o més.
L'edat mediana era de 35 anys. Per cada 100 dones de 18 o més anys hi havia 90,5 homes.
La renda mediana per habitatge era de 37.234$ i la renda mediana per família de 44.722$. Els homes tenien una renda mediana de 31.819$ mentre que les dones 24.310$. La renda per capita de la població era de 18.186$. Entorn del 5,6% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Decatur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Decatur». American Fact Finder. Oficina del Cens dels Estats Units, 12-01-2010.
# Summitville (Indiana)

Summitville és una població dels Estats Units a l'estat d'Indiana. Segons el cens del 2000 tenia 1.090 habitants.

## Demografia

Segons el cens del 2000, Summitville tenia 1.090 habitants, 420 habitatges, i 304 famílies. La densitat de població era de 779,4 habitants/km².
Dels 420 habitatges en un 35% hi vivien nens de menys de 18 anys, en un 59,8% hi vivien parelles casades, en un 9,5% dones solteres, i en un 27,6% no eren unitats familiars. En el 25,5% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,07.
Per edats la població es repartia de la següent manera: un 29,6% tenia menys de 18 anys, un 5,7% entre 18 i 24, un 30,8% entre 25 i 44, un 20,5% de 45 a 60 i un 13,4% 65 anys o més.
L'edat mediana era de 34 anys. Per cada 100 dones de 18 o més anys hi havia 90,3 homes.
La renda mediana per habitatge era de 37.303 $ i la renda mediana per família de 42.500 $. Els homes tenien una renda mediana de 31.908 $ mentre que les dones 23.382 $. La renda per capita de la població era de 18.311 $. Entorn del 5,2% de les famílies i el 7,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Summitville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Summitville». American Fact Finder. Oficina del Cens dels Estats Units, 12-01-2010.
# Dalmàtica

La dalmàtica (del llatí dalmatica, "brusa de llana de la Dalmàcia", i en grec antic δαλματική) és una vestimenta litúrgica dels diaques de l'església catòlica i l'església anglicana. Es tracta d'una peça de roba en forma de creu, amb els colors litúrgics corresponents segons el calendari litúrgic catòlic. Els diaques la porten al damunt de la sotana o l'alba.
Per analogia, s'anomena dalmàtica (o, també, sobrevesta) una mena de túnica oberta pels dos costats i sobreposada a altres peces de roba, que en el segle xvii era usada per cossos de la guàrdia, com els mosqueters, i que encara avui forma part de l'uniforme de gala de determinats cossos com els macers.
Originàriament era una túnica de mànigues llargues, que no es menciona en els textos fins a finals del segle ii a l'Imperi Romà. Les seves mànigues arribaven fins als canells, i això era considerat efeminat en temps de la República, i fins i tot durant l'Imperi cridava l'atenció, i Elagàbal va ser criticat per portar-ne, encara que ho va fer imitant Còmmode. Un edicte de Dioclecià que regulava les formes dels vestits, diu que la dalmàtica la portaven tant els homes com les dones, de vegades guarnides amb tires de porpra o d'un altre color, brodades i aplicades de dalt a baix, anomenades clavus (en singular, i en plural clavi), dels quals se'n distingien els angusticlavi i els laticlavi, segons que fossin estretes o amples. Eren confeccionades amb llana o amb lli, i de vegades amb seda.

## Vegeu també

* Dalmàtica del tern de sant Jordi

## Referències

* ↑ Petruzzello, Melissa. «Dalmatic». Encyclopedia Britannica. [Consulta: 19 març 2022].
* ↑ Smith, William (ed.). «Dalmatica». A Dictionary of Greek and Roman Antiquities (1890). [Consulta: 19 març 2022].
# Nombre abundant

Sistema de nombres en matemàtiques :
Un nombre abundant o excessiu és un nombre natural menor a la suma dels seus divisors propis.
Tots els múltiples propis de nombres perfectes i abundants són abundants. Així, els primers nombres abundants són: 12, 18, 24 i 30. El primer nombre abundant imparell és el 945.
Tots els múltiples de 6 i els múltiples imparells de 945 són abundants, i s'ha demostrat que tot sencer major que 20.161 és suma de dos nombres abundants.

## Vegeu també

* Nombres amics
* Nombre deficient
* Nombre perfecte
# Cal Perpinyà

Cal Perpinyà és un edifici residencial d'Olesa de Montserrat (Baix Llobregat) que forma part de l'Inventari del Patrimoni Arquitectònic de Catalunya. Fou construït a inicis del s. XX. Va ser propietat del Dr. Perpinyà, antic metge de la vila. Actualment és una residència per a la tercera edat.

## Descripció

És un edifici de planta baixa i pis, de forma rectangular, amb xamfrà al carrer de Clavé. És construït amb maó i conserva un bells forjats als balcons. La porta d'entrada és d'arc escarser. Té l'entrada pel mateix xamfrà; sobre l'entrada hi ha el balcó, amb un ampli finestral modulat en tres parts, separades entre elles per columnes dòriques. Les altres dues façanes es componen de planta baixa amb finestres amb arc rebaixat i de planta pis amb balconeres amb balcó individual. Un ampli fris decorat amb garlandes fetes amb estuc se situa sota la cornisa que remata l'edifici i de la qual parteix el terrat. Malgrat la manca de documentació, podem dir que és un edifici construït entre els anys 20 i 30 del segle xx.

## Referències

* ↑ «Cal Perpinyà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Spiceland

Spiceland és una població dels Estats Units a l'estat d'Indiana. Segons el cens del 2000 tenia 807 habitants.

## Demografia

Segons el cens del 2000, Spiceland tenia 807 habitants, 327 habitatges, i 240 famílies. La densitat de població era de 708,1 habitants/km².
Dels 327 habitatges en un 30,3% hi vivien nens de menys de 18 anys, en un 64,2% hi vivien parelles casades, en un 7,6% dones solteres, i en un 26,6% no eren unitats familiars. En el 24,2% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,92.
Per edats la població es repartia de la següent manera: un 25% tenia menys de 18 anys, un 7,7% entre 18 i 24, un 30,7% entre 25 i 44, un 23,9% de 45 a 60 i un 12,6% 65 anys o més.
L'edat mediana era de 36 anys. Per cada 100 dones de 18 o més anys hi havia 88,5 homes.
La renda mediana per habitatge era de 45.875 $ i la renda mediana per família de 54.904 $. Els homes tenien una renda mediana de 37.333 $ mentre que les dones 28.393 $. La renda per capita de la població era de 20.419 $. Entorn del 2,3% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spiceland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Spiceland». American Fact Finder. Oficina del Cens dels Estats Units, 12-01-2010.